Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: védelmének általános szabályairól szóló 1995. évi LIII. törvény, valamint a környezeti ügyekben az információhoz való
Paragraph Index: 643

védelmének általános szabályairól szóló 1995. évi LIII. törvény, valamint a környezeti ügyekben az információhoz való hozzáférésrõl, a nyilvánosságnak a döntéshozatalban történõ részvételérõl és az igazságszolgáltatáshoz való jog biztosításáról szóló, Aarhusban, 1998. június 25-én elfogadott Egyezmény kihirdetésérõl szóló 2001. évi LXXXI. törvény. 2002-ben az adatvédelmi biztosnak olyan ügyben kellett állást foglalnia, amely a három, egymás mellett létezõ hazai törvény okozta bizonytalanság miatt merült fel. Egy környezetvédõ civil szervezet azzal a kérdéssel kereste meg az Adatvédelmi Biztos Irodáját, hogy mely szabályok szerint kell az adatkezelõnek eljárnia az egymástól részben eltérõ törvényi rendelkezések közül, ha a környezettel kapcsolatos közérdekû adatot kérnek tõle. Az adatvédelmi biztos válaszában abból indult ki, hogy a közérdekû adatok megismeréséhez való jog alkotmányos jog. Ebbõl, valamint a jogállamiság elvébõl az következik, hogy a környezeti információkhoz való hozzáférés területén az ilyen adatokat kezelõ hatóságok, szervezetek kötelesek mindazon feladatokat ellátni, mindazon intézkedéseket meghozni, amelyet a hatályos törvények és egyéb jogszabályok bármelyike elõír. Nem hivatkozhatnak egyik jogszabállyal szemben a másikra. Az állampolgárokat, a civil szervezeteket és más jogosultakat pedig megilletik mindazon jogok, melyeket bármelyik jogszabály számukra biztosít. (Az állásfoglalás teljes szövege a Mellékletben olvasható.) (623/K/2002) Titokfelügyelet

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes